da en da nl ca da da de es da da da da da da da da da da nb da da da da en en da fr da da da da da nb da de nb da da da da da da da da da da da da nl da en da da es nl da
Danmarks største svømmefestival blev mødt af store mængder regn og sol
Årets Krüger Stafet stod i modpolernes tegn med høj sol fredag og skybrud lørdag. Fredag nåede de mange deltagere at nyde svømmefestivalen med flere heats i åbent vand rundt om Christiansborg, nattesvøm, livemusik og festivalstemning på pladsen.
For første gang skulle Krüger Stafetten have været afholdt over to dage, men weekendens kraftige regnvejr satte en stopper for lørdagens stafet. Heldigvis fik mange en fantastisk oplevelse fredag aften, hvor de svømmede rundt om Christiansborg under en strålende dansk sommerhimmel.
Mange ting var anderledes til Trygfonden Christiansborg Rundt, som Krüger Stafetten er en del af. For det første kunne man deltage om fredagen, hvor der også var et aftensvøm med forskellige farvede lys på deltagerne, der smukt lyste det historiske København op på deres rute. For det andet resulterede regnvejret i et overløb lørdag, som endte med at aflyse svømningen lørdag fra formiddagen af og dermed Krüger Stafetten lørdag. Det er ikke sket før i arrangementets historie, at det bliver aflyst på selve dagen, men svømmernes helbred er naturligvis det vigtigste, så selvom mange måtte gå skuffede hjem, støtter vi fuldstændig beslutningen.
Vandhunde, forstadsfruer og livreddere trak i våddragten
Da starten gik fredag aften, kunne mange vandhunde heldigvis springe i de københavnske kanaler for at svømme 4x500 meter, der tager deltagerne på den smukke rute forbi flere af byens vartegn lige fra Den sorte diamant og Fiskerkonen på Gammel Strand til Christiansborg.
Stafetten har en særlig plads i vores hjerter, fordi den gør svømmearrangementet tilgængelig for flere med en kortere distance, som hylder sammenholdet. Eventen spænder også meget bredt, hvilket navnet på holdene vidner om: De elektriske ål, Krüger Sharks, Unicef, Budgetbisserne og Turbo Pigerne var nemlig alle tilmeldt med hold og vidt forskellige tider, for der skal være plads til alle. Ældste deltager var fx 64 år, mens de yngste piger var helt ned til 10 år. Imponerende!
I Krüger bakker vi selv op om arrangementet med flere medarbejderhold. I år havde vi oven i købet deltagelse af vores moderselskab Veolia Water Technologies, da den administrerende direktør VIncent Caillaud både svømmede den individuelle 2000 meter distance, hvorefter han også deltog i Krüger Stafetten.
Et arrangement med mening
Som firma med speciale i bæredygtige løsninger til vandbehandling  ligger det lige til højre crawl arm at være hovedsponsor for Krüger Stafetten rundt om Christiansborg:
– Det giver rigtig god mening i forhold til vores daglige arbejde med miljø og vandbehandling, siger Anne Abraham, der er HR og Kommunikationsdirektør i Krüger. I år var det ekstra spændende, fordi vi for første gang også afholdt Krüger Stafetten fredag aften, og det var vi meget spændte på, hvordan ville forløbe. Selvom vi er så ærgerlige over aflysningen lørdag, glæder vi os over fredagens vellykkede arrangement, der trak mange svømmere og heppekor til.
Om Krüger Stafetten og Trygfonden Christiansborg Rundt
TrygFonden Christiansborg Rundt startede i 2006 med i alt 260 deltagere, hvilket på daværende tidspunkt var et højt antal deltagere ved et åbent vand arrangement. I år var der 3248 deltagere tilmeldt. Krüger har støttet eventet siden 2010, og haft sit eget stafetløb på programmet, hvor man i hold svømmer 4x500 meter på samme rute rundt om Christiansborg.
Information om Krüger A/S
39 69 02 22https://www.kruger.dk/
Krüger A/S er en internationalt orienteret miljøvirksomhed med speciale i bæredygtig vandbehandling. Vi arbejder som rådgivere, entreprenører og leverandører af teknisk udstyr inden for drikkevand, procesvand og spildevand og bidrager herigennem sammen med vores kunder til at bevare, udvikle og genvinde ressourcer, som er afgørende for menneskers liv. Mange af vores løsninger er patenterede teknologier udviklet i tæt samarbejde med forsyninger og universiteter.
Krüger er et datterselskab i Veolia Water Technologies, en del af den verdensomspændende Veolia-koncern med mere end 180.000 medarbejdere. Veolia leverer løsninger indenfor Vand, Energi og Genanvendelse, og arbejder målrettet på at genvinde, genanvende og bevare verdens ressourcer.
Følg pressemeddelelser fra Krüger A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Krüger A/S
På vej mod færre overløb i Roskilde1.9.2022 15:55:15 CEST | Aktuelt
Med en relativt lille men intelligent indsats har Roskilde reduceret overløb til fjorden og dermed fået flere badedage. Projektet går ud på samstyring af spildevand i det centrale Roskilde. Den dynamiske styring af processer og indløb til renseanlægget sker via Krügers digitale løsning til realtidsoptimering, Hubgrade.
Power2X kan blive det nye grønne eventyr for Danmark24.8.2022 14:30:00 CEST | Nyhed
Power2X er endnu en fremragende mulighed for vandsektoren i Danmark, og vi skal samle os og spille aktivt ind i det samarbejde, der skal til for at få projekterne i gang, så vi kan få den nødvendige erfaring med regulering, roller, teknologier, grænseflader og forretningsmodeller.
Krüger har styrket indsatsen for bæredygtigheden og bliver re-certificeret i Verdensmålene13.7.2022 15:01:04 CEST | Pressemeddelelse
Bureau Veritas har auditeret Krüger i arbejdet med de 17 SDG’er. Konklusionen er klar: Indsatsen er styrket. Bæredytighed er fundamentalt for vores forretnings fremtid og den grønne omstilling generelt, så det er en vigtig milepæl at opnå for samfund, miljø og kunder.
Online styring reducerer OPEX på energiforbrug på renseanlæg i Litauen1.7.2022 10:07:38 CEST | Nyhed
Det hidtil største renseanlæg i Litauen har underskrevet kontrakt med Krüger om at optimere anlæggets ydeevne og miljøpåvirkning med online styringen Hubgrade.
Årsregnskab 20213.6.2022 11:39:26 CEST | Nyhed
Årets resultat endte negativt, men ordreindgangen i 2021 blev bedre end længe for Krüger, og lover godt for de kommende år. Efter flere år med kraftig påvirkning fra nedgang i internationale aktiviteter, ser fremtiden lysere ud med en øget ordreindgang. Desuden fortsatte firmaet sine investeringer i digitale og bæredygtige løsninger, som er vigtige bidrag til den grønne omstilling. De seneste år har Krüger oplevet en kraftig nedgang specielt i internationale aktiviteter, men det billede ser ud til at vende, da firmaet kom ud af 2021 med en ordreindgang på over 600 MDKK. Til sammenligning omsatte Krüger i 2021 for 460 MDKK, og kom ud af året med et tab på 13 MDKK. Med til billedet hører, at Krüger fortsatte sine satsninger inden for bl.a. digitalisering og landbaseret fiskeopdræt. Krüger ser store perspektiver for disse forretningsområder, både økonomisk men også for at bidrage markant til en bæredygtig omstilling. Den øvrige forretning med klimatilpasning, effektiv udnyttelse af infras
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022